Legal Document

Category: 22

Text:
22. ΑΠΟΦΑΣΙΣ ΥΠΟΥΡΓΟΥ ΠΑΡΑ ΤΩ ΠΡΩΘΥΠΟΥΡΓΩ Αριθ. ΧΔ-9035 της 30 Ιουλ./29 Αυγ.  1973 (ΦΕΚ Β΄ 999) Περί γενικών διατάξεων αφορωσών εις την εκτέλεσιν, χρηματοδότησιν κλπ. Έργων και Μελετών του Προγράμματος Δημοσίων Επενδύσεων. Έχοντες υπ’ όψιν: 1.Την διέπουσαν τας Δημοσίας Επενδύσεις νομοθεσίαν και ειδικώτερον τας διατάξεις του Ν. 2212/52 των Ν.Δ. 2957/54, 4355/64, 321/69, 957/ 71, 1093/72, 1174/72 και 1266/72 ως και των Β.Δ. 120/160, 498/60, και 40/72. 2.Τας υπ’ αριθ. 25812/19.6.52, 43115/5.11.52, 21356/12.3.53, 32965/23.5.53, 39410/30.6.53, 50202/16.12.59, 41891/14.11.60, 46450/21.12.60, 19699/29.1.69 αποφάσεις των Υπουργών Συντονισμού και Οικονομικών ως και την υπ’ αριθ. 8511/17.1.72 ομοίαν των Υπουργών Εθνικής Οικονομίας και Οικονομικών. 3.Τας διατάξεις των Ν.Δ. 4486/65 και 1081/71 ως και της υπ’ αριθ. 43115/5.11.52 αποφάσεως Υπουργών Συντονισμού και Οικονομικών. 4.Τας υπ’ αριθ. 882/65, 938/65 και 279/71 γνωμοδοτήσεις του Ν.Σ.Κ. 5.Την Νομοθεσίαν την διέπουσαν τους φορείς εκτελέσεως έργων του Προγράμματος Δημοσίων Επενδύσεων και ειδικώτερον τας διατάξεις του Ν.Δ. 1266/72. 6.Τας διατάξεις του εν ισχύϊ Κανονισμού Αναθέσεως Μελετών Δημοσίων Επενδύσεων. 7.Την ανάγκην καθορισμού γενικής διαδικασίας δια την εφαρμογήν του Προγράμματος Έργων και Μελετών-Ερευνών Δημοσίων Επενδύσεων, αποφασίζομεν: Γενικά: 1.Η εκτέλεσις των έργων, η εκπόνησις των μελετών και η διενέργεια των ερευνών των περιλαμβανομένων εις τας Συλλογικάς Αποφάσεις Έργων (ΣΑΕ) και Μελετών Ερευνών (ΣΑΜ) του Προγράμματος Δημοσίων Επενδύσεων (ΠΔΕ) πραγματοποιείται, μερίμνη και ευθύνη των κατά περίπτωσιν αρμοδίων Υπουργών, κατά τας κατωτέρω, αθροιστικώς ισχυούσας, διατάξεις: α)τας μνημονευομένας εν τω σκεπτικώ των οικείων ΣΑΕ και ΣΑΜ, β)της παρούσης και των εν τω σκεπτικώ αυτής μνημονευομένων Νόμων, Ν.Δ/των, Β.Δ/των, Αποφάσεων και Κανονισμών, γ)της περί εκτελέσεως δημοσίων έργων του ΠΔΕ νομοθεσίας και δ)συμπληρωματικώς, κατά τας διατάξεις της διεπούσης το Υπουργείον-Φορέα τυχόν ειδικής νομοθεσίας. 2.Ως «έργον» δια την εφαρμογήν της παρούσης, νοείται το εν τη οικεία ΣΑΕ ή ΣΑΜ υπό ίδιον αριθμόν περιλαμβανόμενον έργον, μελέτη ή έρευνα. 3.Όπου κατωτέρω εν τη παρούση γίνεται λόγος περί έργων κατά την έννοιαν του υπ’ αριθ. 120/60 Β.Δ/τος ταύτα, προς αντιδιαστολήν από τα τοιαύτα της προηγουμένης παρ. 2, αναφέρονται υπό τον όρον «επί μέρους έργα». Όροι διαθέσεως Πιστώσεων: 4.Η διάθεσις των εγκρινομένων δια των οικείων ΣΑΕ και ΣΑΜ πιστώσεων του ΠΔΕ τελεί υπό τους ακολούθους περιορισμούς και όρους: α)της εκτελέσεως των έργων ή εκπονήσεως των μελετών ερευνών κατά τας διατάξεις και προϋποθέσεις της παρούσης ως και τας τοιαύτας των οικείων ΣΑΕ και ΣΑΜ, β)της εμπροθέσμου περαιώσεως των έργων ή εκτελέσεως των μελετών ως επροτάθησαν και ενεκρίθησαν δια των οικείων ΣΑΕ και ΣΑΜ, γ)της διαθέσεως αυτών δια την πραγματοποίησιν των σκοπών της κατά περίπτωσιν ΣΑΕ και ΣΑΜ άνευ ουδεμιάς μεταβολής του αντικειμένου των Έργων και μελετών ή ερευνών, δ)της κανονικής υποβολής των στοιχείων φυσικής προόδου έργων, περί ων το άρθρ. 1 παρ. 5 του υπ’ αριθ. 4355/64 Ν.Δ/τος. 5.Αι εγκρινόμεναι, εις βάρος του ΠΔΕ δια των οικείων ΣΑΕ/ΣΑΝΤ και ΣΑΜ πιστώσεις διατίθενται αποκλειστικώς και μόνον δια τα προβλεπόμενα εν αυταίς έργα, ως ταύτα ειδικώτερον διαγράφονται και αναλύονται: α)εις τας εν τω σκεπτικώ των ΣΑΕ/ΣΑΝΤ και ΣΑΜ μνημονευομένας προτάσεις των Υπουργείων-Φορέων, ως αύται δια των αυτών ΣΑΕ/ΣΑΝΤ και ΣΑΜ, τυχόν, τροποποιούνται, β)εις τους συνημμένους εις τους ΣΑΕ/ΣΑΝΤ και ΣΑΜ πίνακας, γ)εις τους πίνακας των επί τη βάσει του υπ’ αριθ. 120/1960 Β.Δ/τος εκδιδομένων αποφάσεων του ΦορέωςΥπουργού περί κατανομής πιστώσεων έργου του ΣΑΕ και ΣΑΜ εις «επί μέρους έργα» ή αυξομειώσεις των πιστώσεων των επί μέρους τούτων έργων. Δια των εν λόγω αποφάσεων, αποκλείεται αφ’ ενός μεν η διάθεσις των εγκριθεισών δια το συγκεκριμένον έργον πιστώσεων, εις εργασίας μη αναφερομένας εις την οικείαν πρότασιν του Υπουργείου Φορέως και αφ’ ετέρου η διαγραφή εργασιών ή τμημάτων έργων αναφερομένων εις την αυτήν πρότασιν. Αυξομειώσεις προϋπολογισμών Έργων 6)Αυξομείωσις προϋπολογισμών των εις τον οικείον πίνακα των ΣΑΕ και ΣΑΜ περιλαμβανομένων έργων, επιφυλασσομένων των διατάξεων της επομένης παρ. 7 πραγματοποιούνται μόνον δι’ αποφάσεως ημών τροποποιητικής της οικείας ΣΑΕ/ΣΑΝΤ ή ΣΑΜ τη ητιολογημένη προτάσει του αρμοδίου Υπουργού-Φορέως του έργου. 7)Αι σχετικαί προς την προηγουμένην παρ.  διατάξεις  του  υπ’ αριθ. 498/1960  Β.Δ/τος,  ως  και (Μετά την σελ. 126,764(α) Σελ. 126,765 Τεύχος 507-Σελ. 65 Δημόσιες Επενδύσεις 25.Β.δ.22 της εις εκτέλεσιν αυτού ειδικώς εκδοθείσης υπ’ αριθ. 41891/ΛΟ-935/14.11.1960 αποφάσεως των Υπουργών Συντονισμού και Οικονομικών έχουν εφαρμογήν μόνον κατόπιν ειδικής περί τούτου εγκρίσεως ημών, παρεχομένης είτε δι’ ιδιαιτέρας αποφάσεως είτε δια των ΣΑΕ ή ΣΑΜ. Υπομιμνήσκεται, δια την περίπτωσιν παροχής τοιαύτης εγκρίσεως ημών, ότι αι εγκρινόμεναι δι’ αποφάσεως του αρμοδίου Υπουργού αυξομειώσεις μέχρι ποσοστού 20% επί του ολικού προϋπολογισμού των έργων των ΣΑΕ και ΣΑΜ διενεργούνται εφ’ άπαξ δι’ έκαστον έργον και υπό τας λοιπάς προϋποθέσεις των εδαφ. α΄ και β΄ της παρ. 3 της ως ανωτέρω υπ’ αριθ. 41891/60 αποφάσεως και τους περιορισμούς της κατωτέρω παρ. 11. Αι εν τη παρούση παραγράφω αναφερόμεναι αποφάσεις του αρμοδίου κατά περίπτωσιν Υπουργού καθίστανται εκτελεσταί παρά της Τραπέζης της Ελλάδος, μόνον κατόπιν εξουσιοδοτήσεως ταύτης δι’ εντολής της παρ’ ημίν Διευθύνσεως Προγράμματος Δημοσίων Επενδύσεων, δύνανται δε να εκδίδωνται μέχρι της 30ής Νοεμ. εκάστου έτους. 8.Αι ως άνω αποφάσεις και εντολαί δέον όπως κοινοποιώνται ως εν παρ. 10 κατωτέρω ορίζεται. Αυξομείωσις Ετησίων Πιστώσεων Έργων 9.Επιφυλασσομένων των διατάξεων της επομένης παρ. 10 το κατά το υπ’ αριθ. 120/1960 Β.Δ/μα δικαίωμα μεταβολής πιστώσεων υπό του αρμοδίου κατά περίπτωσιν Υπουργού, ασκείται μόνον επί των αναλυτικώς αναγραφομένων εις την ΣΑΕ ή ΣΑΜ, κατ’ έργον πιστώσεων και υπό την προϋπόθεσιν ότι η επί μέρους ανάλυσις των πιστώσεων τούτων αναγράφεται ως ενδεικτική έτι δε υπό τους περιορισμούς του εδαφ. γ της ανωτέρω παρ. 5. 10.Η χρηματοδότησις εκάστου έργου θα εξικνήται κατ’ αρχήν, μέχρι της εγκεκριμένης υπό της οικείας ΣΑΕ ή ΣΑΜ ετησίας πιστώσεώς του. Κατ’ εξαίρεσιν, και εφ’ όσον θα γίνεται ειδική μνεία εις την οικείαν ΣΑΕ ή ΣΑΜ θα είναι δυνατή, δι’ αποφάσεων του αρμοδίου κατά περίπτωσιν Υπουργού, η αυξομείωσις της πιστώσεως έργου τινός μέχρι του υπολοίπου προς αποπεράτωσιν ή μέχρι ποσοστού της εν λόγω πιστώσεως καθοριζομένου δια της ιδίας ΣΑΕ ή ΣΑΜ και υπό τον περιορισμόν της επομένης παρ. 11. Διευκρινίζεται ότι και επί μειώσεων δέον όπως τηρείται ο περιορισμός του καθορισθησομένου δια τας αυξήσεις ποσοστού. Τοιαύται μεταβολαί δύνανται όπως ενεργώνται το βραδύτερον μέχρι της 30ής Νοεμ. εκάστου έτους των σχετικών αποφάσεων κοινοποιουμένων εις το ΥΠΠΚΠ (Διεύθυνσιν Προγράμματος Δημοσίων Επενδύσεων-Τομείς Α, Β, και Γ) και ΥΠΟΙΚ (Γ.Λ.Κ.Δ/νσιν Ι Τμήμα Γ) την Τράπεζαν της Ελλάδος και την αρμοδίαν Υπηρεσίαν Εντελλομένων Εξόδων. Σελ. 126,766 Τεύχος 507-Σελ. 66 11.Αι αυξομειώσεις περί ων αι προηγούμεναι παράγραφοι 7 και 10 επιτρέπονται μόνον εις τας περιπτώσεις καθ’ ας το έργον εκτελείται εξ ολοκλήρου εκ πιστώσεων κρατικών αποκλειομένης οιασδήποτε μεταβολής εις τον προϋπολογισμόν και τας πιστώσεις έργων άτινα μερικώς ή ολικώς εκτελούνται δια συνεισφοράς οιουδήποτε τρίτου, εκτός αν η ετησία συνεισφορά κατατεθή προηγουμένως εξ ολοκλήρου. Αποκλείονται ωσαύτως τοιαύται μεταβολαί επί εξειδικευμένων περιοριστικώς υπό των ΣΑΕ και ΣΑΜ πιστώσεων και προϋπολογισμών. 25.Β.δ.22 Δημόσιες Επενδύσεις Συνεισφοραί Τρίτων και Πόροι Εξωτερικού 12.Συνεισφοραί τρίτων εκ πηγών της ημεδαπής, προβλεπόμεναι εις τας οικείας ΣΑΕ και ΣΑΜ δέον όπως, προ πάσης χρηματοδοτήσεως του αντιστοίχου έργου εκ κρατικών πιστώσεων, κατατίθενται εξ ολοκλήρου παρά του προς τούτο υποχρέου εις τον παρά τω κεντρικώ καταστήματι της Τραπέζης της Ελλάδος τηρούμενον λογαριασμόν «Έσοδα Δημοσίων Επενδύσεων» και δη εις τον υπολογαριασμόν «Υπουργείον Προγραμματισμού και Κυβερνητικής Πολιτικής-Συνεισφοραί Φορέων δια την εκτέλεσιν έργων ανασυγκροτήσεως». Εκ του λογαριασμού τούτου, τα εκάστοτε κατατιθέμενα παρά συνεισφορών θα διατίθενται, μερίμνη της παρ’ ημίν Διευθύνσεως Προγράμματος Δημοσίων Επενδύσεων, εις τους λογαριασμούς των οικείων έργων, δια την εκτέλεσιν των οποίων ενεκρίθησαν όπως διατεθούν. Εις περίπτωσιν πραγματικής αδυναμίας καταθέσεως εξ υπαρχής ολοκλήρου του ποσού της συνεισφοράς, αύτη δύναται να κατατίθεται και τμηματικώς, αναλόγως προς την πρόοδον εκτελέσεως του έργου, εξασφαλιζομένης, ευθύνη του κατά περίπτωσιν αρμοδίου Υπουργού, της συμμέτρου πραγματοποιήσεως των σχετικών δαπανών εκ πιστώσεων κρατικών και συνεισφοράς. 13.Προκειμένου περί πόρων του ΠΔΕ προερχομένων εκ πηγών της αλλοδαπής, ούτοι κατατίθενται εις τον, παρά αυτώ ως άνω καταστήματι, λογαριασμόν «Έσοδα Δημοσίων Επενδύσεων-Υπουργείον Προγραμματισμού και Κυβερνητικής ΠολιτικήςΠόροι εκ του εξωτερικού δια την εκτέλεσιν ειδικών Προγραμμάτων Δημοσίων Επενδύσεων» εισαγόμενοι εκείθεν εις τα έσοδα του Προϋπολογισμού, εφ’ άπαξ ή τμηματικώς, αναλόγως προς τους όρους των σχετικών συμφωνιών. 14.Η μέριμνα δια την κατάθεσιν των προβλεπομένων εις τας οικείας ΣΑΕ και ΣΑΜ συνεισφορών εις τον προμνησθέντα λογαριασμόν, ανήκει εις τον κατά περίπτωσιν αρμόδιον Υπουργόν-Φορέα του έργου, η δε παρακολούθησις της καταθέσεως, παρά των προς τούτο υποχρέων, εις τα Υπουργεία Προγραμματισμού και Κυβερνητικής Πολιτικής και Οικονομικών. Δάνεια προς τρίτους 15.Αι εις βάρος του ΠΔΕ και δια των οικείων ΣΑΕ και ΣΑΜ εγκρινόμεναι πιστώσεις προς τρίτους υπό μορφήν δανείου, δέον όπως εξασφαλίζωνται, προ της απολήψεως του δανείου, δι’ υπογραφής δανειακής συμβάσεως μεταξύ αφ’ ενός του Υπουργού των Οικονομικών και του αρμοδίου κατά περίπτωσιν Υπουργού και αφ’ ετέρου του προς ον η δανειοδότησις τρίτου. Εν τη συμβάσει ταύτη θα γίνεται συν τοις άλλοις, και πρόβλεψις δι’ εμπράγματον ασφάλειαν. Η μέριμνα, δια την υπογραφήν της συμβάσεως δανείου ανατίθεται εις τον αρμόδιον κατά περίπτωσιν Υπουργόν. 16.Η περί ης η ανωτέρω παράγραφος εμπράγματος ασφάλεια δύναται, κατά την κρίσιν των αυτών ως άνω Υπουργών, να παραλειφθή, εφ’ όσον ο δανειοδοτούμενος είναι Νομικόν Πρόσωπον Δημοσίου Δικαίου ή Οργανισμός Τοπικής Αυτοδιοικήσεως ή Δημόσιος Οργανισμός ή Δημοσία Επιχείρησις έτι δε εάν άλλως ορίζεται δι’ ειδικής προς τούτο, αρμοδίως εκδιδομένης, αποφάσεως. Αντ’ αυτής εν τη συμβάσει δανείου δέον να αναληφθή υποχρέωσις του προς ον το δάνειον όπως προβαίνη εις την εγγραφήν της αναγκαιούσης κατ’ έτος, προς εξόφλησιν του δανείου, πιστώσεως, εις τον προϋπολογισμόν αυτού, κατά την αντίστοιχον περίοδον (χρονική περίοδος εξοφλήσεως δανείου). 17.Δια την τήρησιν της εν τη προηγουμένη παραγράφω υποχρεώσεως καθίστανται συνυπεύθυνοι αφ’ ενός η εποπτεύουσα το Νομικόν Πρόσωπον ή τον Οργανισμόν Τοπικής Αυτοδιοικήσεως κλπ. και αφ’ ετέρου η εγκρίνουσα τον προϋπολογισμόν αυτού, Δημόσιαι Υπηρεσίαι. Πραγματοποίησις Δαπανών 18.Αι πληρωμαί εις βάρος των πιστώσεων των έργων ή μελετών των ΣΑΕ και ΣΑΜ πραγματοποιούνται μερίμνη και ευθύνη του κατά περίπτωσιν αρμοδίου Υπουργού, κατά τας διατάξεις της παρούσης, των αποφάσεων περί ων η εν τω σκεπτικώ παρ. 2 εν συνδυασμώ και προς τας εν ταις οικείαις ΣΑΕ και ΣΑΜ διαλαμβανομένας γενικάς ή ειδικάς διατάξεις. 19.Αι εις βάρος των πιστώσεων των ΣΑΕ και ΣΑΜ πληρωμαί, πραγματοποιούνται εντός του περιοριστικώς καθοριζομένου δι’ εκάστης ΣΑΕ ή ΣΑΜ ορίου πληρωμών της οικείας ομάδος ή του συνόλου των έργων ή Μελετών Ερευνών με ανώτατον όριον δι’ έκαστον έργον την εγκεκριμένην δι’ αυτό πίστωσιν. 20.Δια την δικαιολόγησιν δαπανών ΜελετώνΕρευνών απαιτούνται πέραν των λοιπών νομίμων δικαιολογητικών και: α)Αντίγραφον της οικείας ΣΑΜ. β)Η σχετική σύμβασις αναθέσεως μεταξύ του αρμοδίου Υπουργείου και Μελετητού. γ)Απόφασις του κατά περίπτωσιν αρμοδίου Υπουργού εριδομένη εις γνωμάτευσιν της Γνωμοδοτικής Επιτροπής Μητρώου Μελετητών και Κανονισμού Αναθέσεως (ΓΕΜΜΚΑ) προκειμένου περί παρατάσεως των αναγραφομένων εις την οικείαν σύμβασιν προθεσμιών περαιώσεως της μελέτης, ως και επί των λοιπών προβλεπομένων υπό του εν ισχύϊ ΚΑΜΠΔΕ, περιπτώσεων. Πραγματοποίησις Δαπανών κατά Παρέκκλισιν 21.Δια την πραγματοποίησιν δαπανών κατά  παρέκκλισιν  των κειμένων  περί  δημοσίου λογιστι(Μετά την σελ. 126,766) Σελ. 126,767 Τεύχος 507-Σελ. 67 Δημόσιες Επενδύσεις 25.Β.δ.22 κού, εκτελέσεως δημοσίων έργων και προμηθειών, διατάξεων απαιτείται, υπό τας προϋποθέσεις του άρθρ. 1 παρ. 11 του Ν.Δ. 4355/1964 ημετέρα έγκρισις, παρεχομένη δια της οικείας ΣΑΕ ή ΣΑΜ. Προκειμένου δε περί διαθέσεως πιστώσεων δια την πραγματοποίησιν προμηθειών απαιτείται, πέραν της ως άνω ημετέρας εγκρίσεως και έκδοσις ειδικής κοινής αποφάσεως του Υπουργού Οικονομικών και του αρμοδίου κατά περίπτωσιν Υπουργού, μετά μνείας της οικείας ΣΑΕ ή ΣΑΜ δι’ ης παρεσχέθη η ημετέρα συναίνεσις. Εις αμφοτέρας τας περιπτώσεις τηρείται επιπροσθέτως και πάσα ειδικώς προβλεπομένη ετέρα διαδικασία. Έργα Νομικών Προσώπων Δημοσίου Δικαίου Δημοσίων Οργανισμών και Επιχειρήσεων 22.Αι πληρωμαί δι’ έργα εκτελούμενα μερίμνη και ευθύνη Νομικών Προσώπων Δημοσίου Δικαίου και λοιπών Δημοσίων Οργανισμών ή Επιχειρήσεων πραγματοποιούνται κατά τας διατάξεις της υπ’ αριθ. 32965/23.5.1953 αποφάσεως των Υπουργών Συντονισμού και Οικονομικών εν συνδυασμώ προκειμένου περί πληρωμών εξωτερικού προς τας διατάξεις του άρθρ. 5 της υπ’ αριθ. 39410/30.6.1953 ομοίας αποφάσεως, κατά τα ειδικώτερον εν τοις επομένοις παρ. 23 και 24 οριζόμενα. 23.Αι πιστώσεις, των οποίων η διάθεσις διέπεται υπό των αποφάσεων της προηγουμένης παραγράφου λογίζονται από της μεταφοράς των εις τους παρά τη Τραπέζη της Ελλάδος λογαριασμούς των έργων ή της αναλήψεώς των εκ του ειδικού λογαριασμού δαπανών εξωτερικού, ως επιχορήγησις των οικείων Νομικών Προσώπων Δημοσίου Δικαίου, Οργανισμών ή Επιχειρήσεων. 24.Αι αναλήψεις δι’ επιχωρίους δαπάνας, εκ των παρά τη Τραπέζη της Ελλάδος λογαριασμών των έργων δέον αφ’ ενός μεν να αντιστοιχούν εις πραγματικάς πληρωμάς και αφ’ ετέρου να ενεργώνται δι’ επιταγών των οικείων Νομικών Προσώπων κλπ. αναγραφουσών επ’ αυτών τον αριθμόν του αντιστοίχου χρηματικού εντάλματος, μη επιτρεπομένης της μεταφοράς των πιστώσεων εις ίδιον λογαριασμόν του Νομικού Προσώπου κλπ. Έργα Νομικών Προσώπων Ιδιωτικού  Δικαίου κλπ. 25.Προκειμένου περί επιχορηγήσεως Νομικού Προσώπου Ιδιωτικού Δικαίου, εις τας κατά περίπτωσιν συλλογικάς αποφάσεις θα αναγράφεται η μορφή της τοιαύτης χορηγήσεως η δε μεταφορά της εγκρινομένης πιστώσεως εις το επιχορηγούμενον ως άνω Νομικόν Πρόσωπον θα διενεργήται τη προτάσει του αρμοδίου, κατά περίπτωσιν, Υπουργού δι’ αποφάσεως ημών και του Υπουργού Οικονομικών, οριζούσης τα απαιτούμενα δικαιολογητικά. Σελ. 126,768 Τεύχος 507-Σελ. 68 26.Προκειμένου περί επιχορηγήσεως ΝΠΙΔ ή Ιερών Μητροπόλεων κλπ. μέσω των Νομαρχιακών Ταμείων, η μεταφορά θα ενεργήται, εάν άλλως δεν ορίζεται εις την εγκρίνουσαν την επιχορήγησιν απόφασιν ημών, δι’ αποφάσεως του κατά περίπτωσιν οικείου Νομάρχου, εν η θα καθορίζωνται και τα απαιτούμενα δικαιολογητικά (ως εξοφλητική απόδειξις) προς τακτοποίησιν της διαχειρίσεως του Νομαρχιακού Ταμείου. 27.Η εκτέλεσις των άνω έργων γενήσεται μερίμνη και ευθύνη των επιχορηγουμένων ΝΠΙΔ, Ιερών Μητροπόλεων κλπ. συμφώνως προς την διέπουσαν ταύτα Νομοθεσίαν. Χορήγησις Προκαταβολής 28.Επιτρέπεται η, δι’ αποφάσεων του αρμοδίου κατά περίπτωσιν Υπουργού, ανάληψις προκαταβολών, εις ας περιπτώσεις, θεωρείται τούτο αναγκαίον εις βάρος των πιστώσεων των εγκρινομένων δια των οικείων ΣΑΕ και ΣΑΜ δια την εκτέλεσιν των εν αυταίς αναφερομένων έργων και συμφώνως προς τας κειμένας διατάξεις. Ανακαταλογισμός Δαπανών 29.Επιτρέπεται ο ανακαταλογισμός δαπάνης εις βάρος των πιστώσεων έργου τινός, εις περίπτωσιν καθ’ ην αύτη επραγματοποιήθη, εις βάρος των πιστώσεων ετέρου έργου της αυτής ΣΑΕ το οποίον τελικώς ενεσωματώθη ή συνεχωνεύθη εις τούτο και εφ’ όσον περί της ενσωματώσεως ή συγχωνεύσεως γίνεται ειδική μνεία εις την οικείαν ΣΑΕ ή ΣΑΜ. 30.Ο περί ου η προηγουμένη παράγραφος ανακαταλογισμός πραγματοποιείται μερίμνη και ευθύνη της αρμοδίας Υπηρεσίας του Φορέως του έργου και εντός προθεσμίας δύο μηνών από της κοινοποιήσεως της οικείας ΣΑΕ ή ΣΑΜ οπωσδήποτε δε εντός του ιδίου έτους, κατά τας διατάξεις και οδηγίας της υπ’ αριθ. 40335/ΛΟ-186/15.6.1965 εγκυκλίου των Υπουργών Συντονισμού και Οικονομικών εφαρμοζομένης αναλογικώς. 25.Β.δ.22 Δημόσιες Επενδύσεις Απαλλαγαί 31.Επί δαπανών πραγματοποιουμένων, βάσει των, περί ων η παρούσα, ΣΑΕ ή ΣΑΜ έχουν εφαρμογήν, αι υπό των κυρωθεισών δια της παρ. 4 του άρθρ. 1 του υπ’ αριθ. 2957/1954 Ν.Δ/τος, Υπουργικών Αποφάσεων προβλεπόμεναι απαλλαγαί από παντός φόρου ή τέλους ή άλλης κρατήσεως, δικαιώματος, ή παραβόλου υπέρ του Δημοσίου ως και υπέρ παντός τρίτου, εξαιρέσει των περιπτώσεων της παρ. 3 της υπ’ αριθ. 43115/1952 αποφάσεως των Υπουργών Συντονισμού και Οικονομικών των τοιούτων του άρθρ. 12 του Ν.Δ. 4486/1965 του Ν.Δ. 1081/1971 ως και των περιπτώσεων δι’ ας προβλέπει άλλως η ακολουθήσασα τας προαναφερθείσας διατάξεις Νομοθεσία. 32.Αι κατά την προηγουμένην παράγραφον απαλλαγαί εφαρμόζονται, υπό την προϋπόθεσιν ότι αι σχετικαί πληρωμαί αναφέρονται αποκλειστικώς και μόνον εις την εκτέλεσιν των επωνύμως κατονομαζομένων έργων ή τμημάτων αυτών και καθ’ ο μέρος αύται καλύπτονται δια των αναγραφομένων εις το ΠΔΕ πιστώσεων, είτε εκ Κρατικών είτε εκ κατατιθεμένης συνεισφοράς τρίτων. 33.Διευκρινίζεται ότι αι διατάξεις της ανωτέρω παρ. 32 περί απαλλαγών δεν έχουν εφαρμογήν επί δαπανών μη αναγεγραμμένων εις το ΠΔΕ αλλά πραγματοποιουμένων απ’ ευθείας υπό των ενδιαφερομένων έστω και δια την εκτέλεσιν έργων του ΠΔΕ (παράλληλοι επενδύσεις πραγματοποιούμεναι εκτός προϋπολογισμού Δημοσίων Επενδύσεων). 34.Η υπό της παρ. 5 της υπ’ αριθ. 43115/1952 αποφάσεως των Υπουργών Συντονισμού και Οικονομικών επιβαλλομένη μνεία, περί της εφαρμογής ή μη των εν αυτή προβλεπομένων απαλλαγών επί των πραγματοποιουμένων δαπανών δια τα έργα τα περιλαμβανόμενα εις τας ΣΑΕ ή  ΣΑΜ θα γίνεται δι’ αναφοράς, εις τας διατάξεις των παρ. 31 έως 34 της παρούσης. Κωδικοί αριθμοί Πιστώσεων 35.Ορίζεται ότι εφ’ εξής, ο δια των Συλλογικών Αποφάσεων του Προγράμματος Δημοσίων Επενδύσεων καθορισμός των βαρυνομένων πιστώσεων του Προϋπολογισμού Δημοσίων Επενδύσεων θα ενεργήται δια της αναγραφής των κωδικών αριθμών του Υπουργείου, του ειδικού φορέως ως και του γενικού αριθμού του τομέως. Η ειδικωτέρα, συμφώνως τω Προϋπολογισμώ, ανάληψις του γενικού αριθμού του τομέως θα πραγματοποιήται μερίμνη των αρμοδίων υπηρεσιών του εκτελούντος τα έργα Υπουργείου ως και του Υπουργείου Οικονομικών. Οι, εις τας εκδοθείσας μέχρι τούδε Συλλογικάς Αποφάσεις έτους 1973 αναγραφόμενοι κωδικοί αριθμοί δέον όπως, ως προς το σημείον τούτο, λογισθούν ως ενδεικτικοί. Ανάθεσις και Χρηματοδότησις Μελετών - Ερευνών 36.Άπασαι αι μελέται του ΠΔΕ ανατίθενται κατά τας διατάξεις του εκάστοτε εν ισχύϊ κανονισμού Αναθέσεως Μελετών Προγράμματος Δημοσίων Επενδύσεων, χρηματοδοτούνται δε εις βάρος των πιστώσεων του ΠΔΕ εφ’ όσον έχουν ανατεθή συμφώνως προς τας διατάξεις του ως άνω Κανονισμού εις Μελετητάς εγγεγραμμένους εις το Μητρώον Μελετητών. Ανάθεσις εκπονήσεως μελέτης χρηματοδοτουμένης εκ πιστώσεων του ΠΔΕ, κατά παρέκκλισιν των διατάξεων του ως άνω Κανονισμού επιτρέπεται εις όλως εξαιρετικάς περιπτώσεις, μόνον κατόπιν αποφάσεως της Επιτροπής Οικονομικών Υποθέσεων (Ε.Ο.Υ.) προτάσει του αρμοδίου Υπουργού. 37.Η ανάθεσις των μελετών κλπ. ενεργείται κατά τα εν τοις επομένοις ειδικώτερον οριζόμενα: α)Προκειμένου περί μελετών έργου σημαντικού προϋπολογισμού, η ανάθεσις της εκπονήσεως χωρεί κατά στάδια (προκαταρτική έκθεσις, προμελέτη, οριστική μελέτη) εκάστου των δύο τελευταίων σταδίων ανατιθεμένου κατόπιν αυστηράς αξιολογήσεως του έργου, στηριζομένης εις τα πορίσματα του προηγηθέντος σταδίου. β)Η κατά τα ανωτέρω προώθησις της μελέτης εις επόμενον στάδιον χωρεί μόνον εφ’ όσον τούτο αναγράφεται εις την σχετικήν απόφασιν ΜελετώνΕρευνών (ΣΑΜ). γ)Ανάθεσις μελετών εις αλλοδαπούς μελετητάς επιτρέπεται εις όλως εξαιρετικάς περιπτώσεις αναφερομένας εις έργα, δια τα οποία δεν υφίστανται αποδεδειγμένως υπ’ ευθύνην του εργοδότου, Έλληνες μελετηταί της απαιτουμένης στάθμης ή της αντιστοίχου ειδικότητος και εμπειρίας. Εις τας ως άνω περιπτώσεις είναι υποχρεωτική προ της υπογραφής της συμβάσεως αναθέσεως της μελέτης, η υποβολή δηλώσεως συνεργασίας του αλλοδαπού μελετητού μεθ’ ελληνικής μελετητικής μονάδος εγγεγραμμένης εις το εν ισχύϊ Μητρώον Μελετητών και στάθμης αναλόγου προς την σοβαρότητα της υπό ανάθεσιν μελέτης, της συνεργασίας βεβαιουμένης δια παραλλήλου δηλώσεως του Έλληνος μελετητού. δ)Οι εν προηγουμένω εδαφ. γ΄ περιορισμοί δεν ισχύουν οσάκις υφίσταται διεθνής συμβατική δέσμευσις της Χώρας, ορίζουσα άλλως. Εις τας περιπτώσεις αυτάς ακολουθούνται οι δια της συμβάσεως καθοριζόμενοι όροι, επιδιωκομένης πάντως συνεργασίας με Ελληνικάς μελετητικάς μονάδας κατά το πνεύμα του αυτού εδαφίου. ε)Εις τας περιπτώσεις των ανωτέρω εδαφ. γ΄  και δ΄ το θέμα εισάγεται εις την Γνωμοδοτικήν Επιτροπήν Μητρώου Μελετητών και Κανονισμού  Αναθέσεως το  δε  προβλεπόμενον  υπό  του  Κανο(Μετά την σελ. 126,768) Σελ. 126,769 Τεύχος 507-Σελ. 69 Δημόσιες Επενδύσεις 25.Β.δ.22 νισμού «αποδεικτικόν» χορηγείται επί τη πληρώσει των προϋποθέσεων του Κανονισμού, ως προς μόνον τον Έλληνα μελετητήν. ς)Εις περίπτωσιν καθ’ ην, λόγω υφισταμένων απαιτήσεων μελέτης ανατεθείσης εις Έλληνα μελετητήν, προκύπτει ανάγκη μετακλήσεως ξένου τεχνικού συμβούλου, αύτη πραγματοποιείται υπό τους όρους τους προβλεπομένους εις τον Κανονισμόν Αναθέσεως Μελετών (ΚΑΜΠΔΕ). ζ)Αι δια την εμπρόθεσμον ολοκλήρωσιν της μελέτης απαιτούμεναι εργασίαι, έρευναι και εργαστηριακαί δοκιμαί αι μη προβλεπόμεναι εις τας προδιαγραφάς ή μη περιλαμβανόμεναι εις τας συμβατικάς υποχρεώσεις του αναδόχου μελετητού, ανατίθενται κατ’ αρχήν εις τούτον, εκ μέρους του αρμοδίου Φορέως, υπό τας προϋποθέσεις του Κανονισμού Αναθέσεως Μελετών. Οσάκις πρόκειται περί εργασιών δι’ ας ο ανάδοχος μελετητής δεν φέρεται εγγεγραμμένος εις το Μητρώον, αύται ανατίθενται εις μελετητήν του ισχύοντος Μητρώου κατά προτίμησιν εκ των εκδηλωσάντων σχετικόν ενδιαφέρον και εις την περίπτωσιν καθ’ ην αύται πραγματοποιούνται μερίμνη του αναδόχου μελετητού. Αι σχετικαί δαπάναι καταβάλλονται εις τον ανάδοχον μελετητήν επί του κόστους εκείνων μόνον των συμπληρωματικών εργασιών, ερευνών κλπ., αι οποίαι, είτε δεν αποτελούν υποχρέωσιν αυτού βάσει των επισήμων προδιαγραφών, είτε αποτελούν ειδικάς περιπτώσεις, των οποίων η έκτασις δεν δύναται να εκτιμηθή εξ υπαρχής κατά την ανάθεσιν της μελέτης, μόνον δε εφ’ όσον εις την σχετικήν μετά του μελετητού σύμβασιν γίνεται ειδική τούτου μνεία. η)Παράτασις του χρόνου αποπερατώσεως μελέτης, πέραν της εις τας οικείας συμβάσεις αναγραφομένης προθεσμίας χορηγείται εις εξαιρετικάς περιπτώσεις και εφ’ όσον συντρέχουν ειδικοί λόγοι δικαιολογούντες ταύτην. Η παράτασις χορηγείται δι’ αποφάσεως του αρμοδίου Υπουργού μετά σύμφωνον γνώμην της Γνωμοδοτικής Επιτροπής Μητρώου Μελετητών και Κανονισμού Αναθέσεως (ΓΕΜΜΚΑ). Οίκοθεν νοείται ότι η αίτησις παρατάσεως δέον όπως υποβάληται εντός της συμβατικής προθεσμίας της συγκεκριμένης φάσεως εκπονήσεως της μελέτης. θ)Οι φορείς οίτινες αναθέτουν την εκπόνησιν μελετών του Προγράμματος Δημοσίων Επενδύσεων, υποχρεούνται όπως εις τας οικείας μετά των Μελετητών-Αναδόχων συμβάσεις περιλαμβάνουν διατάξεις καθοριζούσας τον χρόνον εντός του οποίου δέον να συντελεσθή υπό της αρμοδίας υπηρεσίας η παραλαβή, ο έλεγχος και η έγκρισις της μελέτης ως και των επί μέρους τμημάτων ή φάσεων αυτής, εφ’ όσον προβλέπεται τοιαύτη κατά στάδια υποβολής της μελέτης του χρόνου δε τούτου παρερχομένου απράκτου, η μελέτη θεωρείται παραληφθείσα και εγκριθείσα. Σελ. 126,770 Τεύχος 507-Σελ. 70 ι)Αι διατάξεις των προηγουμένων εδαφίων της παρούσης παραγράφου έχουν εφαρμογήν, μόνον προκειμένου περί ερευνών ανατιθεμένων εις ανάδοχον και μη εκτελουμένων απ’ ευθείας υπό του φορέως. Οδηγίαι επί διαδικασίας Προγράμματος Δημοσίων Επενδύσεων 38.Καθορίζομεν ως βοήθημα κατά την εφαρμογήν της όλης διαδικασίας του Προγράμματος Δημοσίων Επενδύσεων το υπό ειδικής Ομάδος Εργασίας καταρτισθέν τεύχος «Οδηγιών αφορωσών εις τον τρόπον πραγματοποιήσεως δικαιολογήσεως και ενταλματοποιήσεως δαπανών δημοσίων Επενδύσεων» κοινοποιηθέν προς άπαντα τα Υπουργεία κλπ. δια της υπ’ αριθ. 165943/30.10.72 εγκυκλίου του Υπουργείου Οικονομικών (Γεν. Λογιστήριον του Κράτους Δ/νσις 1η). Ισχύς της Παρούσης 39.Η παρούσα απόφασις ημών τίθεται εις εφαρμογήν από της κοινοποιήσεώς της, ισχύει δε αναλογικώς μέχρι της τυχόν ανακλήσεως ή τροποποιήσεώς της δια νεωτέρας τοιαύτης. Ειδικαί διατάξεις περιλαμβανόμεναι εις τας οικείας ΣΑΕ ή ΣΑΜ κατισχύουν των διατάξεων της παρούσης. 40.Από της ισχύος της παρούσης ανακαλούνται αι υπ’ αριθ. 65895/ΔΕ/7005/14.12.70 και 65896/ ΔΕ-7006/14.12.70 αποφάσεις του Υπουργού Συντονισμού. 25.Β.δ.22 Δημόσιες Επενδύσεις